มีตุ่มคล้ายหูดขึ้นบริเวณหัวหน่าว 3 ตุ่มครับ มีอาการคันเล็กน้อย ขึ้นมาได้นานแล้วครับ แต่เพิ่งมาสงสัยว่าจะเป็นหูดหงอนไก่หรือ HPV เคยมีการเปลี่ยนคู่นอนครับแต่เลิกแล้ว รบกวนขอคำปรึกษาครับ
สวัสดีครับโรคหูด เกิดจากการติดเชื้อ HPV หรือเรียกว่า Human papillomavirus การเป็นหูดบริเวณผิวหนังมักติดต่อผ่านการสัมผัส ผิวหนังที่มีบาดแผลจะเกิดการติดเชื้อหูดได้ง่าย ลักษณะจะเป็นติ่งเนื้อยื่นออกมา ผิวขรุขระการวินิจฉัยสามารถทำได้โดยการตรวจลักษณะ หูด หรือตัดชิ้นเนื้อส่งตรวจ การรักษาสามารถทำได้ด้วยการทายารักษาหูด ผ่าตัดจี้ด้วยไฟฟ้า ผ่าตัดจี้ด้วยความเย็นการมีเพศสัมพันธ์ ที่ปลอดภัยคือการป้องกันด้วยการสวมใส่ถุงยางอนามัย โดยสามารถป้องกันโรค HIV โรคตับอักเสบบี ตับอักเสบซี และ ซิฟิลิสได้แนะนำให้มารับการตรวจเพิ่มเติมที่โรงพยาบาล เพื่อรับการวินิจฉัย และรักษาอย่างเหมาะสมอีกครั้งครับ